
פניה לקבלת מידע אודות אישור תקנון קרן הגמלאות של עורכי הדין ונוהל בירור פניות ציבור
סימוכין: פנייתך מיום 7.10.18
1. בפנייתך שבנדון ביקשת לקבל, בהתאם לחוק חופש המידע, התשנ"ח-1998 (להלן - חוק חופש המידע) "כל מידע המצוי, ואמור להיות מצוי בידיכם, על אישורכם לתיקון התקנון של קרן הגמלאות של עורכי הדין שנעשה בין השנים 2013 ועד 2015 ולפיו מי שהפסיק את הפקדותיו בקרן הנ"ל לאחר שנת 2004 אינו זכאי לקבל את כספיו". כן ביקשת לקבל את ההוראות המנהליות לפיהן פועלת רשות שוק ההון, ביטוח וחיסכון (להלן – הרשות), ובייחוד אלה הנוגעות לפניות הציבור ודרך הטיפול בהן הקיים ברשות. 
2. במענה לבקשתך לקבל מידע הנוגע לאישור תיקון התקנון של קרן הגמלאות, מצ"ב:
א. עותק של תקנון זכויות - קרן גמלאות עורכי דין בישראל לשנת 2013. נבהיר כי זהו התקנון שבו קבועה ההוראה לפיה עמית שהעביר לקרן דמי גמולים חודשיים ורצופים לפחות עד חודש נובמבר 2004, יהיה זכאי להגיש בקשה להחזר תשלומים (וזאת בניגוד לנטען בבקשתך, לפיו בהתאם לשינוי מי שהפסיק את הפקדותיו בקרן לאחר שנת 2004, אינו זכאי לקבל את כספיו). 
ב. אישור הממונה דאז על התיקונים שנעשו. 
ג. עותק של תקנון הזכויות בין השנים 2013-2015 בו מופיעה ההוראה – ניתן לאתר באתר הקרן בקישור שלהלן:
https://www.hag.co.il/%D7%9E%D7%95%D7%A6%D7%A8%D7%99%D7%9D-%D7%A4%D7%99%D7%A0%D7%A0%D7%A1%D7%99%D7%99%D7%9D/%D7%A4%D7%A0%D7%A1%D7%99%D7%99%D7%AA-%D7%91%D7%A8%D7%99%D7%A8%D7%AA-%D7%9E%D7%97%D7%93%D7%9C/%D7%A7%D7%A8%D7%A0%D7%95%D7%AA-%D7%94%D7%A4%D7%A0%D7%A1%D7%99%D7%94-%D7%A9%D7%9C%D7%A0%D7%95/%D7%A7%D7%A8%D7%9F-%D7%92%D7%9E%D7%9C%D7%90%D7%95%D7%AA-%D7%A9%D7%9C-%D7%A2%D7%95%D7%A8%D7%9B%D7%99-%D7%94%D7%93%D7%99%D7%9F-%D7%91%D7%99%D7%A9%D7%A8%D7%90%D7%9C/ 
3. לגבי החלק השני של בקשתך לקבלת ההוראות המנהליות לפיהן פועלת הרשות, ובייחוד אלה הנוגעות לפניות ציבור ודרך הטיפול בהן, אשיבך כי הרשות היא גוף מינהלי הכפוף לכללי המשפט המינהלי ולהוראות היועץ המשפטי לממשלה המתפרסמות מעת לעת. 
4. לגבי ההוראות הנוגעות לפניות ציבור ודרך הטיפול בהן, אני מפנה אותך לאתר הרשות המפרט את ההוראות בקישור הבא: http://mof.gov.il/hon/Consumer-Information/Pages/Public-Inquiries.aspx
5. המידע המפורט באתר הרשות נוגע להליך בירור פניות הציבור, כפי שהוא מתבצע הלכה למעשה והוא המחייב את הרשות. לפיכך אנו דוחים את בקשתך לעניין זה, בהתאם להוראות סעיף 8(4) לחוק חופש המידע.
6. בהתאם לסעיף 7(ו) לחוק, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.

בכבוד רב, 

ליאת שטרק, עו"ד
ממונה על העמדת מידע לפי חוק חופש המידע

